แบบรายงานการตรวจราชการและนิเทศงานกรณีปกติ รอบที่ 1 ปีงบประมาณ พ.ศ. 2562

เขตสุขภาพที่ 1 จังหวัดแพร่ ระหว่างวันที่ 27-28 กุมภาพันธ์ 2562 และวันที่ 1 มีนาคม 2562

คณะที่ 2 การพัฒนาระบบบริการสุขภาพ

ประเด็น Primary Care

KPI : 11) ร้อยละของคลินิกหมอครอบครัวที่เปิดดำเนินการในพื้นที่ (Primary Care Cluster)

* **สถานการณ์**

จังหวัดแพร่ มี หน่วยบริการโรงพยาบาลแม่ข่าย 8 แห่ง มีโรงพยาบาลส่งเสริมสุขภาพตำบลในสังกัดกระทรวงสาธารณสุข จำนวน 119 แห่ง สถานบริการสาธารณสุขชุมชน (สสช.) จำนวน 2 แห่ง ศูนย์สุขภาพชุมชนเมือง จำนวน 1 แห่ง ศูนย์สาธารณสุขชุมชน จำนวน 1 แห่ง ปัจจุบันจังหวัดแพร่ มีจำนวนทั้งหมด 20 PCC 42 ทีม

* **การดำเนินงาน/ผลการดำเนินงานตามมาตรการสำคัญ**

จากนโยบายรัฐมนตรีว่าการกระทรวงสาธารณสุขนายแพทย์ปิยะสกล สกลสัตยาทร ที่กำหนดให้ทบทวนการดำเนินงานคลินิกหมอครอบครัว เน้นพื้นที่เขตเมือง และเขตชนบทที่มีความพร้อม โดยเน้นคุณภาพฯ พัฒนาให้เป็นแบบอย่างเพื่อขยายผลในระยะต่อไปนั้น จังหวัดแพร่ ได้ดำเนินการพัฒนาคลินิกหมอครอบครัว ดังนี้

1. เปิดดำเนินการคลินิกหมอครอบครัวตามเกณฑ์คลินิกหมอครอบครัว 20 PCC 42 ทีม และขึ้นทะเบียน PCC คุณภาพ (3S) ปี 2560 - 2561 จำนวน 6 ทีม และปี 2562 จำนวน 2 ทีม โดยมีต้นแบบ PCC ชุมชนในเขตเมืองที่ ศสม.ร่องซ้อ อ.เมืองแพร่ และต้นแบบ PCC ชุมชนนอกเขตเมืองที่ สอน.แม่จั๊วะ อ.เด่นชัย

2. พัฒนาคลินิกหมอครอบครัวคุณภาพ โดยเน้นบริบทพื้นที่ และการเข้าถึงบริการของประชาชน

3. กำหนดประเด็นร่วมในพัฒนาและติดตามผลการขับเคลื่อนคลินิกหมอครอบครัวคุณภาพตามกรอบแนวคิดเป้าหมายหลัก หรือ Triple Aim ได้แก่ Improving patient care Improving the health of populations และ Reducing cost

4. พัฒนาระบบข้อมูลสารสนเทศในระบบการดูแลต่อเนื่องและผู้ป่วยระยะกลาง (Intermediate Care) และผู้ป่วย Palliative care ผ่านศูนย์การดูแลต่อเนื่อง COC โดยใช้โปรแกรม THAI COC ในการควบคุม กำกับ และติดตาม

5. จัดตั้งและพัฒนากลไกการขับเคลื่อนคลินิกหมอครอบครัว

5.1 คณะทำงานพัฒนาระบบบริการปฐมภูมิ จังหวัดแพร่ (Service Plan) ทำหน้าที่บูรณาการพัฒนาเชื่อมโยงระบบบริการปฐมภูมิ (PCC รพ.สต.ติดดาว พชอ. สุขภาพภาคประชาชน และ Health literacy)

5.2 การประชุมแลกเปลี่ยนเรียนรู้บุคลากรสาธารณสุขที่ปฏิบัติงานใน PCC

5.3 แพทย์เวชศาสตร์ครอบครัว (วุฒิบัตร/อนุมัติบัตร) จำนวน 6 คน และแพทย์ที่ผ่านการอบรมระยะสั้น 3 คน รวมทั้งสิ้น 9 คน ปฏิบัติงานอยู่ที่ PCC

5.4 ใช้ระบบส่งต่อกลุ่มเป้าหมายผ่านทางไลน์ วิทยุ และโปรแกรม Thai COC

* **Small Success**

|  |  |  |  |  |
| --- | --- | --- | --- | --- |
| มาตรการ | Essential Task | | | |
| 3 เดือน | 6 เดือน | 9 เดือน | 12 เดือน |
| การดำเนินงาน  PCC | \*กำหนดแผนการจัดตั้ง PCC และทีมคลินิกหมอครอบครัว | \*การสื่อสาร ทำความเข้าใจ กิจกรรมการดำเนินงาน PCC  \*พัฒนาศักยภาพทีม | \*ทีมแม่ข่ายพัฒนาให้ได้มาตรฐาน รพ.สต. 5 ดาว  \*แพทย์และ  ทีมสหวิชาชีพ PMC และ PHC | \*PCC Full Function ร้อยละ 50  \*มีผลการดำเนินด้าน PHC |
| การลงทะเบียน  และพัฒนา  PHC และ  PMC | \*ทบทวนการจัดตั้ง PCC และทีมคลินิกหมอครอบครัวภายใต้บริบทพื้นที่  \*ลงทะเบียนตามแบบลงทะเบียน สสป. จำนวน 6 ทีม | \*ประชุมชี้แจง ในเวทีผู้บริหารฯ  \*ลงทะเบียนเพิ่มในแบบลงทะเบียน สสป.จำนวน 2 ทีม | \*รพ.สต.แม่ข่ายประเมินตนเองตามมาตรฐาน รพ.สต.ติดดาว  \*ผลการดำเนินงานด้าน PMC และ PHC | \*ทีมประเมินจังหวัดลงเยี่ยมในรูปแบบทีมโซนและทีมเฉพาะกิจ ตามนิยาม Full Function เน้นกระบวนการ PHC ตามแนวทาง LTC จังหวัด |

* **สรุปประเด็นสำคัญที่เป็นความเสี่ยงต่อการทำให้การขับเคลื่อนนโยบายหรือการดำเนินงานไม่ประสบความสำเร็จ (Key Risk Area/ Key Risk Factor) ซึ่งได้จากการวินิจฉัย ประมวล วิเคราะห์ สังเคราะห์ จากการตรวจติดตาม**

- การขาดแคลนแพทย์เวชศาสตร์ครอบครัว

- การสื่อสารทำความเข้าใจร่วมกันเพื่อสร้างการรับรู้และมีส่วนร่วมของประชาชนและภาคีสุขภาพ

* **ปัญหา อุปสรรค และข้อเสนอแนะ**

- ไม่สามารถดำเนินการ ตามคุณภาพฯ PCC 3 S ในบางแห่ง

* **ข้อเสนอแนะต่อนโยบาย / ต่อส่วนกลาง / ต่อผู้บริหาร / ต่อระเบียบกฎหมาย**

- การสนับสนุนกรอบ กำลังคนให้เพียงพอต่อการดำเนินงาน

- บทบาทของคลินิกหมอครอบครัวให้ความสำคัญกับ Primary Medical Care มากกว่า Primary Health Care ควรบูรณาการเชื่อมโยงกันทั้งสองส่วน

ผู้รายงาน นายสิทธิศักดิ์ สิริภัทรชัย

นักวิชาการสาธารณสุขชำนาญการ

กลุ่มงานพัฒนาคุณภาพและรูปแบบบริการ

สำนักงานสาธารณสุขจังหวัดแพร่

มือถือ 062 - 2644165

E-mail : sittisak.sit@gmail.com